
Për kriteret e dhënIes dhe kohëzgjatjen e pushimeve në raSte të veçanta, për ushtarakët aktivë të forcave të armatosura të republikës së shqipërisë

Në mbështetje të nenit 100 të Kushtetutës dhe të pikave 5 e 6 të nenit 32 të ligjit nr.9210, datë 23.3.2004 “Për statusin e ushtarakut të Forcave të Armatosura të Republikës së Shqipërisë”, me propozimin e Ministrit të Mbrojtjes, Këshilli i Ministrave

Vendosi:

1. Ushtarakët aktivë të Forcave të Armatosura të Republikës së Shqipërisë, përveç pushimeve të parashikuara në akte të tjera ligjore dhe nënligjore, kanë të drejtën e pushimit të paguar edhe për rastet e mëposhtme:

	- Martesë e ushtarakut
	5 ditë;

	- Martesë e fëmijës
	3 ditë;

	- Lindje të fëmijës, për baballarët
	3 ditë;

	- Vdekje e prindërve, prindërve të bashkëshortit/es gjyshërve, bashkëshortit/es, fëmijëve, vëllezërve, motrave 
	

5 ditë;

	- Ndërrim banese brenda rrethit
	2 ditë;

	- Sëmundje të rënda të fëmijëve, prindërve, bashkëshortit/es, të vërtetuar me raport mjekësor
	
5 ditë;

	- Përgatitje dhe mbrojtje e titujve pasuniversitarë, për punën që kryejnë 
	
deri 15 ditë;

	- Ndërrim i vendbanimit të përhershëm, për shkak të detyrës
	5 ditë;

	- Kur pëson dëmtime nga fatkeqësitë natyrore
	5 ditë;

	- Në përfundim të misioneve paqeruajtëse jashtë shtetit: 
	

	deri në 3 muaj
	5 ditë;

	deri në 6 muaj
	10 ditë;

	mbi 6 muaj
	15 ditë;

	- Kur thirret nga organet e drejtësisë, si palë, dëshmitar apo ekspert 
	rast pas rasti.



2. Ushtarakët aktivë të Forcave të Armatosura kanë të drejtë, që në raste të veçanta, të kërkojnë leje, pa të drejtë page, deri në 45 ditë brenda një viti kalendarik, kur kjo nuk cenon gatishmërinë luftarake dhe punën.
Leja për pushim të papaguar jepet:
- për vdekje dhe martesë të pjesëtarëve të familjes kur i nevojiten më shumë se koha e përcaktuar në pikën 1 të këtij vendimi;
- për përkujdesje ndaj pjesëtarëve të familjes;
- për fatkeqësi në familje;
- për çështje personale, për fëmijët, bashkëshortin/en apo prindërit.
3. Leja për pushim të paguar dhe të papaguar jepet nga eprori direkt pas paraqitjes së kërkesës nga i interesuari dhe me miratimin e eprorit direkt në hierarkinë e autoritetit të institucionit/njësisë përkatëse.


4. Ushtarakët aktivë, kur punojnë e shërbejnë në vende pune, në kushte të njëjta, në degë apo sektorë të tjerë jashtë strukturave të Forcave të Armatosura, përfitojnë të gjitha të drejtat për kohën e pushimit, si punonjësit e këtyre degëve apo sektorëve.
5. Ngarkohet Ministri i Mbrojtjes për zbatimin e këtij vendimi.
6. Vendimi nr.258, datë 22.5.1995 i Këshillit të Ministrave “Për rregullimin e kohës së punës dhe të pushimit për ushtarakët aktivë të sistemit të Ministrisë së Mbrojtjes”, shfuqizohet.
Ky vendim hyn në fuqi pas botimit në Fletoren Zyrtare.

